b'\n_START_ARTICLE_\nN\xc3\xa4kym\xc3\xa4tt\xc3\xb6miin\n_START_SECTION_\nJuoni\n_START_PARAGRAPH_\nKirja alkaa, kun p\xc3\xa4\xc3\xa4henkil\xc3\xb6 Max harjaa hiuksiaan peilin edess\xc3\xa4. H\xc3\xa4n harjaa niit\xc3\xa4 paljon, koska tahtoo n\xc3\xa4ytt\xc3\xa4\xc3\xa4 hyv\xc3\xa4lt\xc3\xa4 syntym\xc3\xa4p\xc3\xa4iv\xc3\xa4juhlissaan. Kuitenkin h\xc3\xa4nen pikkuveljens\xc3\xa4 Vasuri (h\xc3\xa4n on vasenk\xc3\xa4tinen, siit\xc3\xa4 siis lempinimi) pilkkaa h\xc3\xa4nt\xc3\xa4 jatkuvasti. Maxin paras yst\xc3\xa4v\xc3\xa4 Zack saapuu paikalle jonkin l\xc3\xb6ys\xc3\xa4n paketin kanssa (joitain k\xc3\xa4ytettyj\xc3\xa4 X-Force-sarjakuvia siis). Juhliin tulee my\xc3\xb6s kaksi tytt\xc3\xb6\xc3\xa4, Erin ja April. Max kertoo vierailleen, ett\xc3\xa4 he grillaavat hot dogeja, ja yritt\xc3\xa4\xc3\xa4 saada kaikki katsomaan Terminator-elokuvaa, jonka on vuokrannut._NEWLINE_My\xc3\xb6hemmin, kun muut ovat jo l\xc3\xa4hteneet kotiin, p\xc3\xa4\xc3\xa4tt\xc3\xa4v\xc3\xa4t April, Erin, Vasuri ja Max menn\xc3\xa4 tutkimaan p\xc3\xb6lyist\xc3\xa4 vanhaa ullakkoa. Maxin koira l\xc3\xb6yt\xc3\xa4\xc3\xa4 sielt\xc3\xa4 piilotetun huoneen. Huone on muuten tyhj\xc3\xa4, mutta siell\xc3\xa4 on suuri, antiikkinen peili, joka vie melkein kaiken tilan sein\xc3\xa4st\xc3\xa4. Katosta riippuu kevyt valokatkaisija. Max vet\xc3\xa4\xc3\xa4 siit\xc3\xa4. Valot syttyv\xc3\xa4t, mutta h\xc3\xa4n itse muuttuu n\xc3\xa4kym\xc3\xa4tt\xc3\xb6m\xc3\xa4ksi. Kun toiset vet\xc3\xa4v\xc3\xa4t ketjua taas, valot sammuvat, ja Max muuttuu taas n\xc3\xa4kyv\xc3\xa4ksi. H\xc3\xa4n ei itse usko muuttuneensa todella n\xc3\xa4kym\xc3\xa4tt\xc3\xb6m\xc3\xa4ksi. Erinin ja Aprilin kyyti kotiin saapuu, ja Max yritt\xc3\xa4\xc3\xa4 unohtaa koko tapahtuman. Kuitenkin sin\xc3\xa4 y\xc3\xb6n\xc3\xa4 h\xc3\xa4nell\xc3\xa4 on vaikeuksia nukahtaa, joten h\xc3\xa4n hiipii takaisin ullakolle tutkimaan. H\xc3\xa4n huomaa kuitenkin, ett\xc3\xa4 ullakolla on joku muukin - Vasuri._NEWLINE_Vasuri vinkuu kunnes Max suostuu siihen, ett\xc3\xa4 he muuttuvat v\xc3\xa4h\xc3\xa4ksi aikaa n\xc3\xa4kym\xc3\xa4tt\xc3\xb6miksi. He ovat molemmat n\xc3\xa4kym\xc3\xa4tt\xc3\xb6mi\xc3\xa4 pari minuuttia, ja alkavat sitten tuntea olonsa heikoiksi, ja he vet\xc3\xa4v\xc3\xa4t taas ketjusta. Palautuminen kuitenkin kest\xc3\xa4\xc3\xa4 t\xc3\xa4ll\xc3\xa4 kertaa hieman pidemp\xc3\xa4\xc3\xa4n. Max tajuaa, ett\xc3\xa4 sill\xc3\xa4 on jotain tekemist\xc3\xa4 sen kanssa, ett\xc3\xa4 he olivat nyt pidemp\xc3\xa4\xc3\xa4n n\xc3\xa4kym\xc3\xa4tt\xc3\xb6mi\xc3\xa4 kuin mit\xc3\xa4 h\xc3\xa4n oli aikaisemmin p\xc3\xa4iv\xc3\xa4ll\xc3\xa4. Veljekset p\xc3\xa4\xc3\xa4tt\xc3\xa4v\xc3\xa4t, ett\xc3\xa4 paras tapa k\xc3\xa4ytt\xc3\xa4\xc3\xa4 hy\xc3\xb6dyksi t\xc3\xa4t\xc3\xa4 uutta kyky\xc3\xa4 muuttua n\xc3\xa4kym\xc3\xa4tt\xc3\xb6m\xc3\xa4ksi on pelotella Zackia, joka ei ollut aiemmin paikalla. Poika saapuukin taloon, ja veljekset onnistuvat pel\xc3\xa4stytt\xc3\xa4m\xc3\xa4\xc3\xa4n h\xc3\xa4net. Sen j\xc3\xa4lkeen April ja Erin saapuvat paikalle. Erin haluaa my\xc3\xb6s poikien tavoin olla n\xc3\xa4kym\xc3\xa4t\xc3\xb6n, April ei; sen sijaan h\xc3\xa4n alkaa ottaa aikaa siit\xc3\xa4, kuinka kauan kukin lapsista pystyy olemaan n\xc3\xa4kym\xc3\xa4tt\xc3\xb6m\xc3\xa4n\xc3\xa4, he nimitt\xc3\xa4in yritt\xc3\xa4v\xc3\xa4t kaikki p\xc3\xa4ihitt\xc3\xa4\xc3\xa4 toisensa. Ennen kuin tulee Vasurin vuoro, isovanhemmat saapuvat p\xc3\xa4iv\xc3\xa4lliselle ja muiden lasten on l\xc3\xa4hdett\xc3\xa4v\xc3\xa4. He kuitenkin sopivat tapaavansa my\xc3\xb6hemmin viikolla j\xc3\xa4rjest\xc3\xa4\xc3\xa4kseen kilpailun._NEWLINE_P\xc3\xa4iv\xc3\xa4llisell\xc3\xa4 Max n\xc3\xa4kee lusikan leijuvan ilmassa. H\xc3\xa4n painii hetken n\xc3\xa4kym\xc3\xa4tt\xc3\xb6m\xc3\xa4n Vasurin kanssa ja vie t\xc3\xa4m\xc3\xa4n yl\xc3\xb6s ullakolle. Vasuri kerskuu tultuaan taas n\xc3\xa4kyv\xc3\xa4ksi olleensa n\xc3\xa4kym\xc3\xa4t\xc3\xb6n yli kymmenen minuuttia, joten h\xc3\xa4n on nyt enn\xc3\xa4tyksen haltija. Vasuri lupaa kuitenkin, ettei en\xc3\xa4\xc3\xa4 k\xc3\xa4yt\xc3\xa4 peili\xc3\xa4. Sin\xc3\xa4 iltana Max on viikonlopun vuoksi my\xc3\xb6h\xc3\xa4\xc3\xa4n hereill\xc3\xa4 ja toivoo saavansa valvoa my\xc3\xb6h\xc3\xa4\xc3\xa4n lauantai-illan ohjelmia katsoen. Erin soittaa h\xc3\xa4nelle ja yritt\xc3\xa4\xc3\xa4 suostutella h\xc3\xa4nt\xc3\xa4 tekem\xc3\xa4\xc3\xa4n h\xc3\xa4nen kanssaan peilist\xc3\xa4 tiede-esitelm\xc3\xa4n. Max sanoo sen olevan huono idea, sill\xc3\xa4 peili voisi joutua v\xc3\xa4\xc3\xa4riin k\xc3\xa4siin. H\xc3\xa4n hiipii taas ullakolle, jossa h\xc3\xa4n kuulee peilist\xc3\xa4 \xc3\xa4\xc3\xa4ni\xc3\xa4, jotka pyyt\xc3\xa4v\xc3\xa4t h\xc3\xa4nt\xc3\xa4 muuttamaan suuntaa. Max juoksee huoneeseensa ja piilottelee peittojensa alla aamuun asti._NEWLINE_Kun Max her\xc3\xa4\xc3\xa4, h\xc3\xa4n huomaa heti, ett\xc3\xa4 Vasuri on taas n\xc3\xa4kym\xc3\xa4t\xc3\xb6n ja k\xc3\xa4ytt\xc3\xa4\xc3\xa4 voimaa t\xc3\xa4ll\xc3\xa4 kertaa siihen, ett\xc3\xa4 h\xc3\xa4n leijuttaa paitaa Maxin huoneessa. Max vie veljens\xc3\xa4 yl\xc3\xb6s ja pakottaa t\xc3\xa4m\xc3\xa4n muuttumaan takaisin. Kun poika tulee takaisin alas, Max \xc3\xa4itineen huomaa, ett\xc3\xa4 veli k\xc3\xa4ytt\xc3\xa4ytyy oudosti ja ett\xc3\xa4 h\xc3\xa4ness\xc3\xa4 on jokin vialla. Max sanoo Vasurille p\xc3\xa4\xc3\xa4tt\xc3\xa4neens\xc3\xa4, ett\xc3\xa4 n\xc3\xa4kym\xc3\xa4tt\xc3\xb6myys on liian vaarallista ja h\xc3\xa4n soittaa yst\xc3\xa4villeen peruakseen mestaruuskisan. Kuitenkin mestaruuskisap\xc3\xa4iv\xc3\xa4n\xc3\xa4 Zack, Erin ja April saapuvat paikalle. Vasuri oli soittanut heille ja sanonut, ett\xc3\xa4 kisa pidet\xc3\xa4\xc3\xa4n sittenkin. Max p\xc3\xa4\xc3\xa4tt\xc3\xa4\xc3\xa4, ett\xc3\xa4 nyt kun he kerran olivat paikalla, he voisivat hyvin menn\xc3\xa4 ullakolle._NEWLINE_April p\xc3\xa4\xc3\xa4see my\xc3\xb6s vihdoin n\xc3\xa4kym\xc3\xa4tt\xc3\xb6m\xc3\xa4ksi, mutta koska Maxin koira joutuu mukaan, Max tuo tyt\xc3\xb6n pian takaisin. H\xc3\xa4n pahastuu, mutta alkaa taas ottaa muilta aikoja. Erin on seuraava ja ensimm\xc3\xa4iset kaksitoista minuuttia h\xc3\xa4n vain leijuttelee tavaroita. Kuitenkin muutamaan minuuttiin he eiv\xc3\xa4t saa Erinilt\xc3\xa4 vastauksia kysymyksiins\xc3\xa4. Vihdoin he huomaavat leijuvan Coca Cola -t\xc3\xb6lkin, ja Max palauttaa Erinin n\xc3\xa4kyvien joukkoon. Tytt\xc3\xb6 sanoo vain tulleensa janoiseksi ja k\xc3\xa4yneens\xc3\xa4 hakemassa juotavaa, siksi h\xc3\xa4n ei vastannut. Kuitenkin Max huomaa h\xc3\xa4ness\xc3\xa4kin jotain outoa._NEWLINE_Zack p\xc3\xa4\xc3\xa4tt\xc3\xa4\xc3\xa4 haluavansa ly\xc3\xb6d\xc3\xa4 enn\xc3\xa4tyksen ja sanoo, ettei tahdo palata ennen kuin viisitoista minuuttia on kulunut. Zackin tehty\xc3\xa4 pilaa naapurin vanhasta miehest\xc3\xa4 Max laittaa valot pois p\xc3\xa4\xc3\xa4lt\xc3\xa4, ja Zack palaa. Max huomaa, ett\xc3\xa4 h\xc3\xa4nen hiuksissaan on jotain outoa. H\xc3\xa4n yritt\xc3\xa4\xc3\xa4 sanoa siit\xc3\xa4 muille, mutta Zack ja Erin ty\xc3\xb6nt\xc3\xa4v\xc3\xa4t h\xc3\xa4net peilivaloon ja laittavat sen p\xc3\xa4\xc3\xa4lle. Max p\xc3\xa4\xc3\xa4tt\xc3\xa4\xc3\xa4 vain odottaa paikoillaan menem\xc3\xa4tt\xc3\xa4 minnek\xc3\xa4\xc3\xa4n. Ajan kuluessa h\xc3\xa4n alkaa tuntea olonsa heikoksi ja valkoinen valo alkaa ymp\xc3\xa4r\xc3\xb6id\xc3\xa4 h\xc3\xa4nt\xc3\xa4. Vaikka h\xc3\xa4n huutaa, eiv\xc3\xa4t h\xc3\xa4nen yst\xc3\xa4v\xc3\xa4ns\xc3\xa4 ved\xc3\xa4 ketjusta._NEWLINE_Nyt t\xc3\xa4ysin valkoisen valon ymp\xc3\xa4r\xc3\xb6im\xc3\xa4 Max huomaa jonkun leijuvan h\xc3\xa4nt\xc3\xa4 kohti: h\xc3\xa4nen el\xc3\xa4v\xc3\xa4n peilikuvansa! Peilikuva kertoo Maxille, ett\xc3\xa4 kuvajaiset ovat jo ottaneet Erinin ja Zackin hahmot ja nyt on Maxin vuoro. Maxista tuntuu, ett\xc3\xa4 ikuisuus peiliss\xc3\xa4 ei ole kovin mukavaa, joten h\xc3\xa4n pakenee. Erin ja Zack vet\xc3\xa4v\xc3\xa4t ketjusta ja kysyv\xc3\xa4t, vaihtuiko h\xc3\xa4n jo. Max ei vastaa. Kuvajais-Max saapuu peiliin kertomaan, ett\xc3\xa4 oikea Max pakeni. Erin ja Zack vet\xc3\xa4v\xc3\xa4t uudestaan ketjusta. Max yritt\xc3\xa4\xc3\xa4 juosta pois ullakolta, mutta Zack ja Erin est\xc3\xa4v\xc3\xa4t h\xc3\xa4nt\xc3\xa4. Max huutaa Aprilille, ett\xc3\xa4 t\xc3\xa4m\xc3\xa4n pit\xc3\xa4isi hakea apua, mutta kuvajaiset est\xc3\xa4v\xc3\xa4t h\xc3\xa4nt\xc3\xa4kin. Kun kaikki toivo on jo menetetty, Vasuri saapuu ullakolle ja rikkoo pallollaan peilin. Kuvajaiset palaavat peiliin ja oikeat Erin ja Zack saapuvat takaisin._NEWLINE_Kirjan lopussa veljekset heittelev\xc3\xa4t toisilleen palloa ja muistelevat tapahtumia. Sill\xc3\xa4 hetkell\xc3\xa4 Max kuitenkin tajuaa jotain. Vasuri heitt\xc3\xa4\xc3\xa4 oikealla k\xc3\xa4dell\xc3\xa4.'